Tänu sellise info avaldamisele on raskendatud nüüdsest  peale nii KaPo kui prokuratuuri tegevus: Kalle Klandorf juba tõttas prokuratuuri süüdistama infolekkes, seades kahtluse alla prokuratuuri erapooletuse JA saadud informatsiooni seaduslikkuse. Põhimõtteliselt seab see lõpuks küsitavuse alla isegi selle, kas seda informatsiooni ongi enam üldse võimalik kohtumõistmises kasutada. Tegelikult võib kogu protsessist leida sarnasusi Ühendriikides laineid löönud Plame afääriga, kus samuti oli tegemist infolekkega ja mis päädis lekitaja paigutamisega kolmeks aastaks Rootsi  kardinate taha. Kogu protsess ise lõi aga kõikuma inimeste usu vabasse ajakirjandusse, diskrediteeris suure koguse informatsiooni ning muutis olematuks röögatu koguse tehtud tööd. Antud juhul refereeritakse vestlustes korduvalt erinevaid inimesi, kes tõenäoliselt on samuti kui mitte teistes uurimistes kahtlusalused, siis olulised ja sugugi mitte erapooletud tunnistajad.